PATVIRTINTA

Akmenės rajono jaunimo ir suaugusiųjų švietimo centro

Direktoriaus įsakymu

2021-09-06 V-48

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO**

**MOKYTOJŲ TARYBOS NUOSTATAI**

**I SKYRIUS**

**BENDROSIOS NUOSTATOS**

1. Akmenės rajono jaunimo ir suaugusiųjų švietimo centro (toliau – Centro) Mokytojų taryba (toliau – Mokytojų taryba) yra nuolat veikianti Centro savivaldos institucija mokytojų profesiniams ir bendriesiems ugdymo klausimams spręsti.
2. Mokytojų taryba savo veiklą grindžia Lietuvos Respublikos Konstitucija, Lietuvos Respublikos švietimo ir kitais įstatymais, Jungtinių Tautų vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro norminiais aktais, Centro nuostatais, Mokytojų tarybos nuostatais.
3. Mokytojų taryba vadovaujasi humaniškumo, demokratiškumo, viešumo, racionalumo principais.
4. Mokytojų tarybos nuostatus, pritarus Centro tarybai, tvirtina Centro direktorius.
5. Mokytojų tarybos nuostatų pakeitimą gali inicijuoti:
	1. Mokytojų tarybos narių dauguma;
	2. Centro direktorius;
	3. Centro steigėjas.
6. Mokytojų tarybą sudaro Centro direktorius, direktoriaus pavaduotojai ugdymui, visi Centre dirbantys mokytojai, socialinis pedagogas, specialusis pedagogas, bibliotekininkas, kiti tiesiogiai ugdymo procese dalyvaujantys asmenys.
7. Mokytojų tarybai vadovauja Centro direktoriaus pavaduotojas ugdymui. Mokytojų tarybos sudėtį Centro direktorius tvirtina savo įsakymu kiekvienais mokslo metais.
8. Mokytojų tarybos dokumentus pagal dokumentacijos planą ir dokumentų tvarkymo taisykles tvarko Mokytojų tarybos sekretorius, išrenkamas pirmajame Mokytojų tarybos posėdyje atviru balsavimu balsų dauguma.
9. Mokytojų tarybos posėdžiai yra teisėti, jei juose dalyvauja ne mažiau kaip 2/3 mokytojų tarybos narių. Nutarimai priimami posėdyje dalyvaujančiųjų balsų dauguma. Jei balsai pasiskirsto po lygiai, sprendžiamasis balsas priklauso Mokytojų tarybos pirmininkui.
10. Mokytojų tarybos posėdžiai šaukiami ne rečiau kaip 3 kartus per metus.
11. Į mokytojų tarybos posėdžius gali būti kviečiami kitų Centro savivaldos institucijų atstovai, kiti asmenys. Jie turi patariamojo balso teisę.

**II SKYRIUS**

**MOKYTOJŲ TARYBOS FUNKCIJOS,**

**TEISĖS IR PAREIGOS**

1. Mokytojų taryba:
	1. inicijuoja Centro kaitos procesus;
	2. formuoja ir koreguoja veiklos tikslus ir uždavinius;
	3. dalyvauja planuojant Centro veiklą;
	4. svarsto ugdymo, mokymo programų įgyvendinimą, ugdymo ir mokymo rezultatus;
	5. aptaria skirtingų gebėjimų mokinių ugdymo organizavimo principus, jų ugdymo ir mokymo programas, metodus;
	6. analizuoja mokinių krūvius, nepažangumo priežastis;
	7. aptaria švietimo reformos įgyvendinimo ir pedagoginės veiklos tobulinimo būdus, mokytojų pedagoginės ir dalykinės kompetencijos ugdymo galimybes;
	8. priima nutarimus vadovaudamasi Lietuvos Respublikos švietimo, mokslo ir sporto ministro patvirtintais bendraisiais ugdymo planais ir kitais teisės aktais;
	9. priima sprendimus dėl mokinių kėlimo į aukštesnę klasę, palikimo kartoti kurso, braukimo iš mokinių sąrašų;
	10. slaptu balsavimu renka metodinės grupės pirmininką, atstovus į Centro tarybą, Centro mokytojų ir pagalbos mokiniui specialistų (išskyrus psichologus) atestavimo komisiją;
	11. analizuoja, kaip Centras vykdo veiklos planus ir ugdymo programas;
	12. svarsto ir pagal kompetenciją priima sprendimus dėl Centro ugdymo planų.
2. Mokytojų tarybos teisės:
	1. gauti iš Centro direktoriaus visą informaciją apie Centro veiklą;
	2. deleguoti atstovus dalyvauti kitų Centro savivaldos institucijų veikloje.

**III SKYRIUS**

**BAIGIAMOSIOS NUOSTATOS**

1. Mokytojų taryba nutraukia veiklą, likvidavus ar reorganizavus Centrą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Centro tarybos nutarimu

2021 m. rugpjūčio 29 d. protokolo Nr. 1S-5